Foto: Toshkent shahar hokimligi matbuot xizmati “Toshshahartransxizmat” AJga qarashli avtosaroylarga yangi avtobuslar keltirilishi davom etmoqda, deb xabar beradi Toshkent shahar hokimligi matbuot xizmati. Qayd etilishicha, bu harakat tarkibini bosqichma-bosqich yangilab borishga yordam beradi. Xususan, 4 avtobus saroyi tasarrufidagi 84-“Erkin qo‘rg‘oni – “Obod turmush” mahallasi” yo‘nalishiga 10 ta o‘rta sig‘imli SAZ LE 60 avtobuslari biriktirildi. Bundan tashqari 7 avtobus saroyi tasarrufidagi 9t–“Chilonzor, 25 daha – Toshkent vokzali” yo‘nalishiga ham xuddi shu rusumdagi 3 ta avtobus qo‘yildi. Yangi avtobuslar 12 fevraldan yo‘nalishlarda faoliyatni boshlagan.